stanford-oval/wikipedia huggingface dataset:
Euroopan Grand Prix 2012
Tulokset > Kilpailu

| Sija | Nro | Kuljettaja | Talli | Kierrokset | Aika/Keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 5 |  Fernando Alonso | Ferrari | 57 | 1.44.16,649 | 11 | 25 |
| 2 | 9 |  Kimi Räikkönen | Lotus-Renault | 57 | +6,421 | 5 | 18 |
| 3 | 7 |  Michael Schumacher | Mercedes | 57 | +12,639 | 12 | 15 |
| 4 | 2 |  Mark Webber | Red Bull-Renault | 57 | +13,628 | 19 | 12 |
| 5 | 12 |  Nico Hülkenberg | Force India-Mercedes | 57 | +19,993 | 8 | 10 |
| 6 | 8 |  Nico Rosberg | Mercedes | 57 | +21,176 | 6 | 8 |
| 7 | 11 |  Paul di Resta | Force India-Mercedes | 57 | +22,866 | 10 | 6 |
| 8 | 3 |  Jenson Button | McLaren-Mercedes | 57 | +24,653 | 9 | 4 |
| 9 | 15 |  Sergio Pérez | Sauber-Ferrari | 57 | +27,777 | 15 | 2 |
| 10 | 19 |  Bruno Senna | Williams-Renault | 57 | +35,961 | 14 | 1 |
| 11 | 16 |  Daniel Ricciardo | Toro Rosso-Ferrari | 57 | +37,041 | 17 |  |
| 12 | 18 |  Pastor Maldonado | Williams-Renault | 57 | +54,630 | 3 |  |
| 13 | 21 |  Vitali Petrov | Caterham-Renault | 57 | +1.15,871 | 20 |  |
| 14 | 20 |  Heikki Kovalainen | Caterham-Renault | 57 | +1.34,654 | 16 |  |
| 15 | 25 |  Charles Pic | Marussia-Cosworth | 57 | +1.36,551 | 23 |  |
| 16 | 6 |  Felipe Massa | Ferrari | 56 | +1 kierros | 13 |  |
| 17 | 22 |  Pedro de la Rosa | HRT-Cosworth | 56 | +1 kierros | 21 |  |
| 18 | 23 |  Narain Karthikeyan | HRT-Cosworth | 56 | +1 kierros | 22 |  |
| 19 | 4 |  Lewis Hamilton | McLaren-Mercedes | 55 | Kolari (Maldonado) | 2 |  |
| Kesk. | 10 |  Romain Grosjean | Lotus-Renault | 40 | Laturi | 4 |  |
| Kesk. | 1 |  Sebastian Vettel | Red Bull-Renault | 33 | Laturi | 1 |  |
| Kesk. | 14 |  Kamui Kobayashi | Sauber-Ferrari | 33 | Kolari (Massa) | 7 |  |
| Kesk. | 17 |  Jean-Éric Vergne | Toro Rosso-Ferrari | 26 | Kolari (Kovalainen) | 18 |  |
| DNS | 24 |  Timo Glock | Marussia-Cosworth | 0 | Vetäytyi |  |  |
Lähde:
Pastor Maldonado sai 20 sekunnin aikarangaistuksen kolaroinnista Lewis Hamiltonin kanssa.
Tulokset > Johtokierrokset

| Nro | Kuljettaja | Talli | Kierrokset |
| --- | --- | --- | --- |
| 1 |  Sebastian Vettel | Red Bull-Renault | 1–33 |
| 5 |  Fernando Alonso | Ferrari | 34–57 |
Muuta

Timo Glock vetäytyi aika-ajosta ja kilpailusta suolistotulehduksen takia.
Michael Schumacherin uran viimeinen palkintokorokesijoitus.
Aiheesta muualla

Kuvia tai muita tiedostoja aiheesta Euroopan Grand Prix 2012 Wikimedia Commonsissa
Osakilpailut Formula 1 -kaudella 2012
| 0 | 1 | 2 | 3 | 4 | 5 | 6 | 7 | 8 | 9 |
| --- | --- | --- | --- | --- | --- | --- | --- | --- | --- |
|  Australia |  Malesia |  Kiina |  Bahrain |  Espanja |  Monaco |  Kanada |  Eurooppa |  Britannia |  Saksa |
|  Unkari |  Belgia |  Italia |  Singapore |  Japani |  Korea |  Abu Dhabi |  Intia |  Yhdysvallat |  Brasilia |
Formula 1 -luokan Euroopan Grand Prix’t
| 0 | 1 | 2 | 3 | 4 | 5 | 6 | 7 | 8 | 9 | 10 |
| --- | --- | --- | --- | --- | --- | --- | --- | --- | --- | --- |
| 1950-luku | 1950 | 1951 | 1952 | 1953 | 1954 | 1955 | 1956 | 1957 | 1958 | 1959 |
| 1960-luku | 1960 | 1961 | 1962 | 1963 | 1964 | 1965 | 1966 | 1967 | 1968 | 1969 |
| 1970-luku | 1970 | 1971 | 1972 | 1973 | 1974 | 1975 | 1976 | 1977 | 1978 | 1979 |
| 1980-luku | 1980 | 1981 | 1982 | 1983 | 1984 | 1985 | 1986 | 1987 | 1988 | 1989 |
| 1990-luku | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 |
| 2000-luku | 2000 | 2001 | 2002 | 2003 | 2004 | 2005 | 2006 | 2007 | 2008 | 2009 |
| 2010-luku | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 |
Radat: Brands Hatch (1983, 1985) Nürburgring (1984, 1995–1996, 1999–2007) Donington Park (1993) Circuito Permanente de Jerez (1994, 1997) Valencian katurata (2008–2012) Bakun katurata (2016)
Tadarida kuboriensis

| Tadarida kuboriensis> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Alaluokka::  Theria
Osaluokka::  Istukkanisäkkäät Eutheria
Lahko::  Lepakot Chiroptera
Heimo::  Doggilepakot Molossidae
Alaheimo::  Molossinae
Suku::  Tadarida
Laji::  kuboriensis
Kaksiosainen nimi
 Tadarida kuboriensis  McKean & Calaby, 1968 
Katso myös
   Tadarida kuboriensis Wikispeciesissä  
Infobox OKNimi-testi OK: 
Tadarida kuboriensis on Uuden-Guinean saarella elävä endeeminen eli kotoperäinen lepakkolaji. Sitä pidettiin aiemmin australiandoggilepakon (Tadarida australis) alalajina Tadarida australis kuboriensis.
Frank Robinson

Frank Robinson
Frank Robinson (31. elokuuta 1935 – 7. helmikuuta 2019) oli yhdysvaltalainen baseballpelaaja. Hän pelasi MLB-tasolla kahdenkymmenen vuoden ajan (1956–1976) ja pääsi vuonna 1982 Baseball Hall of Fameen.
Robinson ylsi 586 kunnariin. Lopetettuaan pelaamisen hän toimi vielä pitkään valmennus- ja joukkueenjohtotöissä, ja hänelle myönnettiin 9. marraskuuta 2005 Presidential Medal of Freedom.
Aiheesta muualla

Kuvia tai muita tiedostoja aiheesta Frank Robinson Wikimedia Commonsissa
GigE vision

GigE Vision on vuonna 2006 julkaistu rajapinta teollisuuskameroille. Se sisältää määritykset nopean videon ja siihen liittyvän ohjausdatan siirtämiseksi Ethernet -verkossa. Aloitteen standardille teki 12 yrityksen ryhmä ja komitea on sen jälkeen kasvanut yli 50 jäsenen kokoiseksi. Alkuperäiset 12 jäsentä ovat: Adimec, Atmel, Basler AG, CyberOptics, DALSA, JAI A/S, JAI PULNiX, Matrox, National Instruments, Photonfocus, Pleora Technologies ja Stemmer Imaging. Automated Imaging Association (AIA) valvoo kehitystyötä ja hallinnoi standardia. GigE Vision on AIA:n rekisteröimä tuotemerkki.
GigE Vision perustuu IP -protokollaan. Standardi pyrkii yhdenmukaistamaan konenäössä käytettävien teollisuuskameroiden protokolla ja mahdollistaa kolmansien osapuolien kehittää yhteensopivia ohjelmistoja ja laitteita. GigE Vision on - joidenkin määritelmien mukaan (esimerkiksi IETF ja ITU-T) - avoin standardi. Kuitenkin, se on saatavissa vain allekirjoittamalla salassapitosopimus, joten monet Euroopan maat pitävät sitä suljettuna. Standardi on saatavissa nimellistä korvausta vastaan. Lisäksi kaikki organisaatiot voivat liittyä AIA:hin, jolla on laaja edustus komiteoissa. Yksi lisenssin seurauksista on se, että ei ole mahdollista kirjoittaa avoimen lähdekoodin ohjelmistoja jotka tukevat GigE Vision -standardia, sillä paljastaisi standardin yksityiskohdat. Tämän vuoksi kaikki rajapintaa käyttävät SDK:t ovat suljetun lähdekoodin ohjelmistoja.
GigE Vision standardin ominaisuuksia:
Nopea tiedonsiirto - 1000Mbit/s (1000BASE-T mukaisesti). Standardi ei kuitenkaan estä käyttämästä 10 Gb Ethernet -yhteyksiä.
Suurin kaapelin pituus 100m. Kytkimien, toistimien ja kuituoptiikan käyttö pidentää matkaa. Suorituskyky vaihtelee käytetyn laitteiston mukaan.
Perustuu olemassa olevaan standardiin, jolloin samassa verkossa voi olla myös muita laitteita ja tietokoneita.
Tarjoaa standardoidun ympäristön uuden sukupolven verkkottuneille videosovelluksille Ethernet -arkkitehtuurissa.
GigE Visionissa on neljä pääosaa:
GigE Vision Control Protocol (GVCP). Käyttää UDP protokolla. Standardi määrittelee kuinka ohjata ja konfiguroida laitetta. Määrittele kanavat ja mekanismit kuvien ja konfiguraatiotiedon siirtämiseksi kameroiden ja tietokoneiden välillä.
GigE Vision Stream Protocol (GVSP). Käyttää UDP protokollaa. Sisältää tietotyyppien määrittelyn ja tavat joilla kuvia voidaan siirtää
GigE Device Discovery Mechanism. Tapa jolla määritetään IP osoitteet.
XML kuvaustiedosto joka perustuu European Machine Vision Associationin GenICam standardiin. Taulukko jonka avulla pääsee käsiksi kameran ohjaukseen ja kuviin.
Frederick Lucian Hosmer

Frederick Lucian Hosmer (16. lokakuuta 1840, Framingham, Massachusetts, Yhdysvallat - 7. kesäkuuta 1929 Berkeley, Kalifornia) oli yhdysvaltalainen unitaaripappi ja virsirunoilija.
Hosmer opiskeli Harvardin yliopistossa ja vuodesta 1861 Boltonissa, Massachusettsissa koulun rehtorina. Hän jatkoi opintojaan Harvard Divinity Schoolissa ja 1869 vihittiin uniaattikirkon papiksi, jossa hän myös opetti hymnologiaa ja toimi pappina eri puolilla Yhdysvaltoja.
Hän on julkaissut virsiä ja lasten jumalanpalveluksia varten käsikirjan "The Way of Life, a service book for Sunday Schools" 1877. Hän osallistui myös kokoelman "Unity Hymns and Carols", 1880, hänen virsiään on julkaistu kokoelmassa "The Thought of God in Hymns and Poems". Hän on kirjoittanut 56 virttä, joita on julkaistu englanninkielisissä virsikirjoissa.
Hänen vuonna  1894 kirjoittamansa virsi "O Lord of life, where’er they be safe in Your own eternity", joka ilmestyi "Chigaco Unit" -lehdessä, on Ruotsin kirkon virsikirjassa virsi 477 "Rakkaista tuomme kiitosta". Sen on Anders Frostensonin käännöksen pohjalta suomentanut Anna-Mari Kaskinen 1997.
Tanssinopettaja (AMK)

Tanssinopettaja (AMK) on kulttuurialan ammattikorkeakoulututkinnon tutkintonimike. Tanssinopettajan tutkinto on laajuudeltaan 240 opintopistettä, ja se suoritetaan joko tanssinopettajan tai esittävän taiteen koulutusohjelmassa. Tanssinopettajan opinnot kestävät 4 vuotta.
Tanssinopettaja työskentelee yleensä erilaisissa tanssin suunnittelu-, opetus- ja arviointitehtävissä. Hän voi myös toimia tanssijana tai koreografina.
Aiheesta muualla

Tanssinopettajan koulutusohjelma (Opintoluotsi)
Tadas Ivanauskas

Tadas Ivanauskas
Tadas Ivanauskas, syntyään Tadeusz Iwanowski, (16. joulukuuta 1882 Woblast Hrodna, Valko-Venäjä – 1. kesäkuuta 1970 Kaunas, Liettua) oli puolalais-liettualainen eläintieteilijä ja biologi, joka oli perustamassa Vytautas Suuren yliopistoa.
Ivanauskas opiskeli Varsovan kimnaasissa ja muutti valmistuttuaan 1901 opiskelemaan Pietarin yliopistoon. Siellä hän tutustui liettualaisiin opiskelijoihin ja opetteli liettuan kielen. Vuonna 1905 hän muutti Pariisiin ja opiskeli Sorbonnessa luonnontieteitä valmistuen 1909. Hän palasi Pietariin jatkamaan opintojaan ja valmistui sieltä 1910. Ivanauskas työskenteli vastikään Pietariin perustetussa Zootom-laboratoriossa ja retkeili kesäisin Liettuassa keräämässä aineistoa tutkimuksiaan varten. Vuosina 1914 ja 1917 hän osallistui Murmanskin ja Arkangelin seuduille sekä Norjaan tehdyille tutkimusretkille. Vuonna 1918 hän palasi Liettuaan ja yhdessä vaimonsa Honoratan kanssa avasi ensimmäisen liettuankielisen koulun.
Vuonna 1920 Ivanauskas muutti Kaunasiin ja toimi maatalousministeriön neuvonantajana. Yhdessä Konstantina Regeliksen kanssa hän oli perustamassa Kaunasin kasvitieteellistä puistoa 1923. Yhdessä vaimonsa kanssa hän ryhtyi järjestämään vuosittaista kansallista lintupäivää ja puiden istutuspäivää.
Ivanauskas toimi Liettuan yliopiston (myöhemmin Vytautas Suuren yliopisto) professorina 1922–1940 ja eläintieteen laitoksen johtajana vuodesta 1929 alkaen. Vuosina 1940–1941 hän toimi vastaperustetun Vilnan yliopiston professorina. Vuonna 1944 hän palasi takaisin tähän virkaan, jossa toimi vuoteen 1956 saakka. Hänellä oli professuuri myös Kaunasin lääketieteellisessä instituutissa 1954–1970.
Ivanauskas oli perustamassa erästä Euroopan varhaisimmista lintuasemista Ventės ragasiin 1929. Hän perusti myös eläintieteellisen museon 1918, Žuvintasin suojelualueen ja Kaunasin eläintarhan 1938. Hän julkaisi kaikkiaan 37 painotuotetta, muun muassa kirjan Liettuan linnuista. Vuodesta 1941 lähtien Ivanauskas oli Liettuan tiedeakatemian jäsen.
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.
Filosofian maailmankongressi

Filosofian maailmankongressi (engl. World Congress of Philosophy) on kansainvälinen filosofian alan kongressi, joka järjestetään nykyisin joka viides vuosi. Kongressi on järjestetty vuodesta 1900.
Kongressit

| Kongressi | Paikka | Vuosi | Kongressi | Paikka | Vuosi |
| --- | --- | --- | --- | --- | --- |
| I | Pariisi | 1900 | XIII | México | 1963 |
| II | Geneve | 1904 | XIV | Wien | 1968 |
| III | Heidelberg | 1908 | XV | Varna | 1973 |
| IV | Bologna | 1911 | XVI | Düsseldorf | 1978 |
| V | Napoli | 1924 | XVII | Montreal | 1983 |
| VI | Boston | 1926 | XVIII | Brighton | 1988 |
| VII | Oxford | 1930 | XIX | Moskova | 1993 |
| VIII | Praha | 1934 | XX | Boston | 1998 |
| IX | Pariisi | 1938 | XXI | Istanbul | 2003 |
| X | Amsterdam | 1948 | XXII | Soul | 2008 |
| XI | Bryssel | 1953 | XXIII | Ateena | 2013 |
| XII | Venetsia | 1958 |  |  |  |
Kongressit > 20. maailmankongressi

Filosofian 20. maailmankongressi järjestettiin vuonna 1998 Bostonissa, Massachusettsissa.
Kongressin artikkeleista 260 julkaistiin nimellä The Proceedings of the Twentieth World Congress of Philosophy kahdessatoista aiheittain järjestetyssä niteessä. Niteiden aihealueet olivat: etiikka; metafysiikka; kasvatusfilosofia; uskonnonfilosofia, taidefilosofia ja luovuuden filosofia; tietoteoria; analyyttinen filosofia ja logiikka; uuden ajan filosofia; nykyajan filosofia; mielenfilosofia; tieteenfilosofia; yhteiskuntafilosofia ja poliittinen filosofia; ja kulttuurienvälinen filosofia.
Julkaisut toimittivat Jaakko Hintikka, Robert Neville, Ernest Sosa ja Alan Olson, ja niihin kuuluu artikkeleita muun muassa seuraavilta filosofeilta: Pierre Aubenque, Evandro Agazzi, Karl-Otto Apel, Natalia Avtonomova, Arindam Chakrabarti, Chung-ying Cheng, Daniel Dennett, Fred Dretske, Jorge J. E. Gracia, Marjorie Grene, Adolf Grünbaum, Jaakko Hintikka, Ted Honderich, Ionna Kuçuradi, Hans Lenk, Alasdair MacIntyre, C. Ulises Moulines, W. V. O. Quine, Gunnar Skirbekk, Vyachevslav Stepin, P. F. Strawson, Olúfémi Táíwò, Georg Henrik von Wright ja Linda Zagzebski.
Kongressit > 21. maailmankongressi

Filosofian 21. maailmankongressi järjestettiin 10.-17. elokuuta 2003 Istanbulissa, Turkissa. Sen teemana oli ”Filosofia kohtaa maailman ongelmat” (”Philosophy Facing World Problems”). Kongressissa järjestettiin seuraavat symposiumit:
Epätasa-arvo, köyhyys ja kehitys: filosofisia näkökulmia
Väkivalta, sota ja rauha
Demokratia ja sen tulevaisuus: kansalaisuus ja kansalaisyhteiskunta
Ihmisoikeudet: käsitteet, ongelmat ja mahdollisuudet
Filosofia Turkissa
Kokouksen julkaisut tullaan julkaisemaan nimellä The Proceedings of the Twenty-First World Congress of Philosophy kolmessatoista aiheittain järjestetyssä niteessä. Niteiden aihealueet ovat: etiikka; yhteiskuntafilosofia ja poliittinen filosofia; ihmisoikeudet; kasvatusfilosofia; logiikka ja tieteenfilosofia; tietoteoria; filosofia ja kulttuuri(t); uskonnonfilosofia; filosofinen antropologia; antiikin ja uuden ajan filosofia; nykyajan filosofia; filosofiset suuntaukset 20. vuosisadalla; ja filosofia kohtaa maailman ongelmat.
Kongressit > 22. maailmankongressi

Filosofian 22. maailmankongressi järjestettiin 30. heinäkuuta - 5. elokuuta 2008 Soulin kansallisessa yliopistossa Soulissa Etelä-Koreassa. Kongressissa oli neljä kaikille osallistujille tarkoitettua tilaisuutta:
Moraalifilosofian, yhteiskuntafilosofian ja poliittisen filosofian uudelleenarviointi: Demokratia, oikeudenmukaisuus ja globaali vastuu
Metafysiikan ja estetiikan uudelleenarviointi: Todellisuus, kauneus ja elämän tarkoitus
Tietoteorian, tieteenfilosofian ja teknologian uudelleenarviointi: Tieto ja kulttuuri
Filosofian historian ja vertailevan filosofian uudelleenarviointi: Perinteet, kritiikki ja dialogi
Kongressin kansainvälistä ohjelmakomiteaa johti Gilbert Hottois.
Käännös suomeksi
Syylä

Syyliä isovarpaassa.
Syyliä jalkapohjissa.
Syylä on pienehkö hyvänlaatuinen, vaaraton kasvain iholla. Hoitamattomina syylät paranevat parissa vuodessa joka toiselta potilaalta. Syylät saattavat uusiutua. Syylät johtuvat papilloomaviruksesta, jonka tartunta aiheuttaa syylän syntymisen. Syylä saattaa esiintyä lähes missä vain, mutta yleensä niitä esiintyy käsissä ja jaloissa. Syylätartunnan saa jossain vaiheessa noin kymmenesosa lapsista.
Syylän suurin haitta on kosmeettinen, mutta joissain alueilla, esimerkiksi jalkapohjissa, ne voivat aiheuttaa myös kipua. Syylältä ei voi erityisesti suojautua. Kukkakaalimaiset ulkonevat syylät eivät ole erityisen arkoja. ”Sisäänpäin” kasvavat laakeat syylät puolestaan aiheuttavat kipua erityisesti jalkapohjassa.
Toisinaan syylä ilmaantuu kasvojen alueelle, jolloin tehokas hoitomuoto on nestetyppijäädytys.
Aiheesta muualla

Wikimedia Commonsissa on kuvia tai muita tiedostoja aiheesta .
Syylät,Terveyskirjasto: Lääkärikirja Duodecim, Kustannus Oy Duodecim 2009
Syylän hoito hapolla, esimerkiksi salisyylihapolla. Valkea alue syntyy kohtaan, johon on lisätty happoa.
Frederick Lane

| Mitalit | Mitalit | Mitalit |  |
| --- | --- | --- | --- |
|  Lane vuonna 1900 |  Lane vuonna 1900 |  Lane vuonna 1900 |  |
Maa:   Australia
Miesten uinti
|  Olympialaiset  |  Olympialaiset  |  Olympialaiset  |  |
|  Kultaa | Pariisi 1900 | 200 m vapaauinti |  |
|  Kultaa | Pariisi 1900 | 200 m esteuinti |  |
Frederick Claude Vivian Lane (2. helmikuuta 1880 Miller's Point – 14. toukokuuta 1969 Avalon) oli australialainen uimari ja olympiavoittaja. Hän edusti uransa aikana brittiläistä Blackpool Swimming Clubia sekä East Sydney Amateur Swimming Clubia.
Lane voitti vuonna 1900 Pariisin olympialaisissa kultaa 200 metrin matkalla sekä vapaauinnissa ajalla 2.25,2 että esteuinnissa ajalla 2.38,4. Hänestä tuli kahta vuotta myöhemmin ensimmäinen ihminen, joka ui 100 jaardia alle minuutissa asettaen maailmanennätykseksi 59,6 sekuntia. Lane ui tekniikalla, jossa molemmat käsivarret nousivat vedenpinnan yläpuolelle, ja tyyliä pidettiin tuolloin mahdottomana pidemmille kuin sprinttimatkoille. Hän kuitenkin voitti tyylillä mailin pituisen kisan vuonna 1899. Englantilaiset epäilivät Lanen Australiassa uimien tuloksien aitoutta, ja niinpä hän joutui todistamaan taitojaan vanhalla mantereella, jolla hän ui 220 jaardin maailmanennätysajan 2.34,8. Lane valittiin uinnin kansainväliseen kunniagalleriaan kuolinvuonnaan 1969.
Lane ui vuonna 1903 220 jaardin vapaauinnin maailmanennätyksen ajalla 2.28,6. Zoltán Halmay rikkoi ennätyksen lopulta vuonna 1908.
Sydney Bristow

| Sydney Bristow |
| --- | --- |

Luoja(t):  J. J. Abrams
Näyttelijä(t):  Jennifer Garner
Ensi- esiintyminen:  Jaksossa 1.01 "Truth Be Told"
Viimeinen esiintyminen:  Jaksossa 5.17 "All the Time in the World"
Henkilötiedot
Koko nimi:  Sydney Anne Bristow
Ammatti:  CIA
Sukupuoli:  nainen
Suhteet
Vanhemmat:  Jack Bristow Irina Derevko
Sisarukset:  Nadia Santos
Puoliso(t):  Michael Vaughn
Lapset:  Isabelle Vaughn Jack Vaughn
Tädit ja sedät:  Elena Derevko  Katya Derevko
Tutut:  Francie Calfo  Will Tippin Marcus Dixon Marshall Flinkman Eric Weiss Rachel Gibson Thomas Grace
Infobox OKNimi-testi OK: 
Sydney Anne Bristow on kuvitteellinen hahmo ja päähenkilö yhdysvaltalaisessa televisiosarjassa Alias. Sarjan alussa Sydney työskentelee CIA:lle kaksoisagenttina SD-6:ssa. Myöhemmin hän siirtyy ainoastaan CIA:n palvelukseen. Häntä esittää näyttelijä Jennifer Garner.
Garner sai roolistaan Golden Globe -palkinnon vuonna 2001 sekä Saturn-palkinnon vuonna 2002.
Taustaa

Sydney Anne Bristow syntyi 17. huhtikuuta 1975. Hänen isänsä Jack Bristow oli CIA:n agentti ja aina pois kotoa. Sydney eli paljolti äitinsä Lauran kanssa, kunnes tämä kuoli auto-onnettomuudessa. Todellisuudessa Laura oli KGB:n vakooja Irina Derevko ja hänen kuolemansa oli lavastettu. Jackin epäiltiin olevan yhteistyössä Irinan kanssa, joten pidätyksensä jälkeen hän nimesi Arvin Sloanen Sydneyn huoltajaksi. Jackin huomattua Sydneyn epätavallisen korkean älykkyyden ja ongelmanratkaisutaidot, hän laittoi tyttärensä osaksi Projekti Joulua, joka koulutti nuorille lapsille agenttipohjan, jotta nämä voitaisiin rekrytoida myöhemmällä iällä. Sydneyn ollessa 19-vuotias, SD-6, CIA:n mustien operaatioiden salainen osasto, tarjosi hänelle töitä. Sydney otti paikan vastaan ja häntä kiellettiin kertomasta työstään kenellekään.
Taidot

Sydney puhuu useita eri kieliä, muun muassa englantia, saksaa, kreikkaa, ranskaa, venäjää, bulgariaa, espanjaa, italiaa, hepreaa, kiinaa, japania, ruotsia, norjaa, urdua, arabiaa ja koreaa.
Sydney on taitava taistelulajeissa ja käyttää monenlaisia aseita taidokkaasti. Hän osaa myös laulaa, tanssia ja juosta kilpatasoisesti.
Hahmon tarina > Tuotantokausi 1

Seitsemän vuotta Sydney valehteli tutuilleen työskentelevänsä Credit Dauphine -nimisessä pankissa, minkä alla SD-6:n tilat sijaitsevat. Sydneyn poikaystävä Danny kosii häntä, joten Sydney päättää paljastaa työnsä hänelle. Tämä osoittautuu virheeksi, sillä SD-6 tapattaa Dannyn. Myöhemmin Sydney saa kuulla isältään Jackilta, että SD-6 on vain uskotellut olevansa osa CIA:ta ja on todellisuudessa osa rikollisjärjestö Allianssia. Jack kertoo olevansa itsekin SD-6:n palveluksessa. Tämän jälkeen Sydney päättää liittyä oikeaan CIA:han kaksoisagentiksi aikomuksenaan tuhota Allianssi ja sen osastot, saaden samalla tietää myös Jackin olevan CIA:n kaksoisagentti.
CIA:ssa Sydneyn yhteyshenkilö on Michael Vaughn. Kaudella SD-6:n johtaja, Sydneyn lapsuuden holhooja Arvin Sloane, lähettää Sydneyn ja Jackin etsimään 1400-luvulla eläneen tiedemiehen ja profeetan Milo Rambaldin suunnittelemia esineitä, joista Sloanella on pakkomielle. Samalla isä ja tytär paikkailevat vuosia tulehtuneina olleita välejään, ja Sydney yrittää pitää kulissia yllä ystäviensä Francie Calfon ja Will Tippinin seurassa. Will tutkii Sydneyn estoista huolimatta Dannyn murhaa ja saa lopulta tietää SD-6:sta ja totuuden Sydneyn työstä. Jackin ansiosta Sloane ei kuitenkaan tapata Williä. Kauden lopussa kesken tehtävän Sydney otetaan vangiksi ja hänen vangitsijakseen paljastuu hänen äitinsä, jonka hän kohtaa ensimmäistä kertaa melkein 30 vuoteen.
Hahmon tarina > Tuotantokausi 2

Irina päästää Sydneyn pakoon ja antautuu CIA:lle, auttaen heitä SD-6:n tuhoamisessa. Sydney ei luota äitiinsä eikä liioin isäänsä saatuaan tietää tämän laittaneen hänet Projekti Jouluun, mutta molemmat onnistuvat vakuuttamaan hyvät tarkoituksensa. Myöhemmin CIA onnistuu vihdoin kaatamaan Allianssin, mutta Sloane pääsee pakenemaan. Sydney ja Vaughn, jotka ovat huomanneet välillään olevan kipinän, alkavat vihdoin seurustella.
Kauden puolessa välissä Sloane tapattaa Francien ja korvaa hänet naisella, joka on geneettisesti muutettu hänen näköisekseen. Naisen tehtävänä on vakoilla Sydneytä ja hänen kauttaan päästä käsiksi CIA:n resursseihin. Kauden lopulla Irina pettää CIA:n ja pakenee Sloanen avustuksella. Sydney saa tietää totuuden Franciesta ja ensin taisteltuaan hänen kopionsa kanssaan, hän ampuu tätä ja menettää itse tajuntansa. Hän herää kaksi vuotta myöhemmin Hongkongissa eikä muista mitään kuluneista vuosista.
Hahmon tarina > Tuotantokausi 3

Kahden vuoden aikana paljon on muuttunut. Sydneyn suruksi Vaughn on mennyt naimisiin NSC:n agentin Lauren Reedin kanssa. Jack on vankilassa oltuaan yhteyksissä Irinaan tämän paon jälkeen. Sloane on hylännyt rikollisen menneisyytensä ja avustaa nyt CIA:ta. Ihmiset ovat luulleet Sydneyn olevan kuollut ja tämä yrittää selvittää, mitä hänelle tapahtui. Myöhemmin Sydney saa tietää, että rikollisjärjestö Liitto oli siepannut hänet ja yrittänyt aivopestä häntä, jotta hän kuvittelisi olevansa salamurhaaja Julia Thorne. Tämä oli epäonnistunut, sillä Projekti Joulun ansiosta heidän aivopesunsa ei toimi. Liitto oli yrittänyt toteuttaa hänen munasoluilla erään Rambaldin ennustuksen, minkä seurauksena hän oli päättänyt pyyhkiä muistinsa estääkseen heidän aikeensa.
Lauren paljastuu Liiton vakoojaksi. Sydney ja Jack alkavat vähitellen epäillä häntä ja yrittävät vakuuttaa Vaughnin uskomaan heitä. Tämä ei aluksi suostu uskomaan, mutta löytää myöhemmin todisteita, mitkä johtavat Laurenin pakoon.
Sydney saa tietää, että hänellä on sisarpuoli Nadia Santos, joka on lapsi Irinan ja Sloanen suhteesta. CIA löytää hänet, mutta Sloane sieppaa hänet ja käyttää häntä erään Rambaldin esineen etsimiseen. Sydney pelastaa hänet uudelleen, mutta tämä päättää lähteä isänsä matkaan.
Myöhemmin Sydney jäljittää Laurenin ja tämä kertoo asiakirjoista, jotka sisältävät tietoa liittyen Sydneyyn. Yritettyään tappaa Sydneyn, Vaughn ampuu hänet. Sydney seuraa Laurenin vihjettä ja löytää asiakirjoja, jotka saavat hänet pois tolaltaan.